اوزبیکستان – قزاقستان چیگره حدودیده قوریلیشی ریجه لنگن اورته آسیا خلق ارا سودا مرکزی اوچون فعالیتلر باشله دی.
قزاقستان باش وزیری عسکر مامین باشچیلیگیده بولیب اوتگن وزیرلر کینگشیده تجارت و علاقه وزیری باهید سلطانوف اوزبیکستان بیلن چیگره منقطه سیده قوریلیشی ریجه لنگن سودا مرکزی بیلن تیگیشلی فعالیتلرنینگ دوام ایتیب تورگن لیگینی بیلدیردی.
سلطانوف اوزبیکستان چیگره حدودیده اورته آسیا خلق ارا سودا مرکزی نینگ قوریلیشی نینگ اماجلنگن لیگینی اورغوله دی.
"اوشبو مرکز پروژه سی عملی قیلینه دیگن جای اوزبیکستان مقاملری بیلن ماسلشتیریلدی. بیز بیر ییر اجره تیب بیردیک و سرمایه کیریتووچی بیلن اوچره شماقده میز" دیدی.
قزاق وزیر سودا مرکزی نینگ قوشنی اوزبیکستان بیلن حدود تجارتی نینگ رواجلنیشی گه حصه قوشیب ایککی اولکه اورته سیده گی سودا حجمی نینگ 10 میلیارد دالر کوپه یشی گه فرصت یراته جگینی ایتدی.
